Okkulte in ons kultuur ? [Archive] - BibleForums Christian Message Board
BibleForums Christian Message Board > International Christian Family > Afrikaanse Lighuis > Alles en nog wat > Okkulte in ons kultuur ?
View Full Version : Okkulte in ons kultuur ?
Maar hierdie foto is nie van die voortrekker monument nie, dit is 'n foto van 'n monument wat in Leipzicht staan ;)
Die Volkerschlacht is die grootste monument in Duitsland en is gelee aan die rand van Leipzig. Dit is gebou tussen 1897 en 1913 en is ontwerp deur die argitek Bruno Schmitz. Dit herdenk die slag van Leipzig op 16-19 Oktober 1813 waardeur Napoleon Bonaparte se mag in Europa aansienlik verminder is. Dit word beskou as die grootste veldslag in Europa voor die Eerste Wereld Oorlog, waarin sowat 500 000 troepe betrokke was. Lees meer hieroor by http://en.wikipedia.org/wiki/Battle_of_Leipzig. (http://en.wikipedia.org/wiki/Battle_of_Leipzig.) Die Voortrekker monument is ontwerp deur Gerhard Moerdijk. Bouwerk is begin in 1937 en die monument is in 1949 ingewy. Die Voortrekkermonument is slegs 'n elfde van die grootte van die Volkerschlacht. :lol:
:idea:Mbt die ossewaens by die Voortrekker Monument :
Ek sukkel jong, die pic is 68kb en die site laat slegs 64 kb toe vir die file tipe. Onthou ek is in BC gebore ( Before Computors ) :blush:
Hmmm... interessant... 11 keer groter! As dit in Amerika was, was dit seker 50 keer groter. :P
Oct 27th 2007, 08:09 AM
Naby foto's van die beelde op Völkerschlachtdenkmal.
Die ander monument foto's wat jy geplaas het begin 'n patroon vorm of hoe Ferdi ?
Oct 27th 2007, 08:15 AM
Dankie vir hierdie onderwerp, want mens weet nie werklik hoe om te redeneer oor die okkultiese inslag in ons kultuur, wat so stil stil nog heeltyd met ons is... en ons dit alles as heilig ag, terwyl dit net mooi die teenoorgestelde is nie. Ek wil graag nog dinge plaas oor Johan Gouws se boek Nerija, maar intussen lees ek met groot belangstelling wat jy ook hier skryf.
Oct 27th 2007, 09:03 AM
Dalk is hierdie foto beter van die Völkerschlachtdenkmal, nogal baie ooreenkomste met die Voortrekker Monument.
Oct 27th 2007, 09:10 AM
Geskiedenis van ons Losies
Losie De Vereeniging No 3
Losie De Vereeniging in Graaf-Reinet is die derde oudste Losie in die Masonieke geskiedenis van die Grootlosie van Suid-Afrika. Gestig in 1834 het Losie De Vereeniging `n roemryke geskiedenis.
Die bekende Voortrekkerleier, Piet Retief, was `n lid van hierdie Losie. President Thomas Francois Burgers, die latere President van Die Transvaalse Republiek, is 1874 as Vrymesselaar by Losie De Vereeniging ingewy.
Die eerste Voorsittende Meester was Agb Br JA Rouviere (1834 - 1835). Na hom was daar verskeie bekende gemeenskapsleiers in die stoel. Byvoorbeeld meer as 40 burgemeesters van Graaf-Reinet was lede van die Losie.
Die Losie se betrokkenheid by die gemeenskap is welbekend. In die 1860'tigs was daar geen hospitaal opdie drop nie, en die Vrymesselaars het na vore gekom, en saam met ander organisasies geld ingesamel. Die Midlandhospitaal met 12 beddens is in 1877 geopen met tradisionele Masonieke seremonie. Daarbenewens is oor die jare milde skenkings aan kerk, hospitaal, kinderwelsyn, en die restourasie van Reinethuis gedoen.
Vrymesselary op Graaf-Reinet het ook `n noue verbvintenis met kerklike instansies gehad. Dit staan aangeteken in die annale van die NG Kerk dat die Vrymesselaars van Graaf-Reinet `n belangrike aandeel gehad het in die fondsinsameling vir die bou van hierdie dorp se pragtige en historiese kerkgebou.
Dit is nie algemeen bekend nie dat Losie De Vereeniging heel waarskynlik die eerste was om die stigting van `n Suid-Afrikaanse Grootlosie te bepleit. Reeds in 1940 is `n brief aan die Provinsiale Grootlosie daarop gewys dat daar geen rede is waarom Vrymesselary in Suid-Afrika aan oorsese gesag onderhewig moet wees nie.
Daar is interessante en geskiedkundige voorwerpe in die Losie. Die kateder was die preekstoel van die ou Hollandse Kerk. Die pragtige stoele is gemaak deur Br V Stok en is met die Losie sr eeufeesviering geskenk. Die altaar is ook uniek met sy testamentiese vier horings op die hoeke. Dit saam met die kateders van die Opsieners dateer uit 1906. Die Bybel is geskenk deur Agb Vr CM Neser.
(geskryf deur SSV Br Klasie Viljoen met inligting geneem uit `n artikel uit die Augustus 1985 uit gawe van `n Brosjure van die Suidelike Afdeling)
Oct 27th 2007, 09:15 AM
Ek wil graag 'n vraag vra, maar wil nie 'n ander draad daarvoor oopmaak nie, omrede die vraag relevant is tot die draad, hou dus die antwoorde hier. Die relevansie daarvan sal later kom:
Kry 'n mens iets soos "satan se grond" of onheilige grond ? Kry 'n mens iets soos Heilige grond ?
Feb 21st 2008, 10:38 AM
In die OT was daar 'n Heilige Plek, die Tabernakel.
En jy moet die voorhangsel onder die hakies ophang; en bring die ark van die Getuienis daar, binnekant die voorhangsel. En die voorhangsel moet vir julle ‘n skeiding maak tussen die Heilige en die Allerheiligste. (Exo 26:33)
Feb 22nd 2008, 07:46 AM
mmmmm.....Dit is inderdaad 'n interesante draad hierdie.
Ek wil nou nie die vuur stook nie (ok, eintlik wil ek..;)) maar dink julle nie die leuse "Eendrag maak mag" was 'n vreemde leuse vir 'n regering wat daarop geroem het dat hulle eerstens 'n Christen regering was nie ?
Sou iets soos "Aan God alle eer" nie eerder meer sin gemaak het nie ?
"Eendrag maak mag" het vir my nog altyd bietjie broederbond-agtig geklink.
Mar 23rd 2008, 03:26 PM
Exodus 3:5 (http://bibledatabase.org/cgi-bin/bib_search/bible.cgi?BIBLE=1&BOOK=2&CHAP=3&SEARCH=jesus king lord&Read=Read&FIRST=OK&HV=5) En Hy sê: Moenie nader kom nie. Trek jou skoene van jou voete af, want die plek waar jy op staan, is heilige grond.
Mattheus 18:20 (http://bibledatabase.org/cgi-bin/bib_search/bible.cgi?BIBLE=1&BOOK=40&CHAP=18&SEARCH=jesus king lord&Read=Read&FIRST=OK&HV=20) Want waar twee of drie in my Naam vergader, daar is Ek in hul midde.
Dus.......... "Heilige grond is enige plek waar God se aangesig in geloof aangeroep word ..... jou binnekamer.... saam met vriende, om die eettafel met jou gesin.... in eredienste ens........ self hierdie kuberspasie is heilig ( as jy dit so wil verstaan ) .........
.... waar grond deur okkultiese gemors aan satan of aan die duisternis toegereken word, verdwyn die band die oomlik as 'n gelowige naby kom......
..... die enigste "krag" wat so iets het, is slegs die geloof ( vrees) wat daaraan geheg word...... die Waarheid maak altyd vry en duisternis moet wyk voor die Lig.......
Mar 25th 2008, 04:56 AM
Wat is die verskill tussen die Broederbond en die Vrymesselaars?
Terloops Pierre 1 Joh 5.19 stel dit dat einlik die hele aarde onder die heerskappy van die duiwel is.
﻿so ook 2 Kor 4.4
Mar 25th 2008, 05:36 AM
Anton , AANVANKLIK is die Broederbond gestig as n suiwer Afrikaner organisasie om te verhoed dat die Afrikaner nooit weer onder enige ander volk se mag beland soos onder die Engelse tydens die Anglo- Boere oorlog nie. Want die Afrikaner kon geen werk bv kry nie , want alles is deur die Engelse vir hulle self gereserveer. Maar geleidelik het die Vrymesselaars die Broederbond 'ondergrawe' en ge infiltreer en teen die einde van die bestaan van die Broederbond het die organisaie feitlik hoofsaaklik uit Vrymesselaarlede bestaan. Oor lg se ingewikkelde en verskuilde agendas gaan ek nie nou in nie. Al wat ek wil se is : Bokant n sekere orde sweer die Vrymesselaars trou aan Satan. Die Vrymesselaars in die laer ordes weet dit egter nie.
Mar 25th 2008, 05:55 AM
Gaan kyk na hierdie foto v/d Lugmag Gedenkbeeld
Passer en Winkelhaak ? of nie?
Mar 25th 2008, 11:42 AM
Nie net jou lugmag nie, maar die topstruktuur van jou HELE weermag is feitlik almal vrymesselaars.En ek glo bevordering het ook baie met lidmaatskap te doen.
Mar 26th 2008, 02:42 AM
Goed, maar wat van ANC lidmaatskap vs. Vrymesselaary. So wat ek vra ons verstaan die ou-SA was besmet met Vrymesselaary maar wat v/d nuwe regering.
Mar 26th 2008, 02:47 PM
Anton , ek glo nie jy gaan in ENIGE uitvoerende pos ,hetsy in die politiek of die sakewereld kom as jy nie konotasies met of self lid van die Vrymesselaars is nie. Gewoonlik bestaan jou lede uit of politici of die hoofde en direkteure van besighede of maatskappye. Die huidige regering?... Ek glo die wat nie self lid is van die Vrymesselaars is nie, is pionne wat nie agterkom dat hulle deur die Vrymesselaars gemanipuleer word nie.
een van die eerste rituele wat ek as satanis by gewoon het was binne die voortrekker monument. praat van "ondergronds" en geheime organisasies. as wedergebore christen hou ek nie vandag baie van die monument of waarvoor dit staan nie - ek is jammer as ek nie patrioties klink nie... maar ten spyte daarvan is ek steeds trots daarop om afrikaans te wees en ek hou van my kultuur.
Jan 7th 2009, 10:24 AM
Purchasebyblood. Dankie vir jou bydrae en welkom hier. Wil jy ons nie meer van die ritueel vertel nie?
Jan 7th 2009, 10:49 AM
Spring Philip my nou voor !
As jy nie omgee nie, asb Purchasedbyblood ?
Feb 22nd 2009, 12:15 PM
WAT IS DIE DIEPER BETEKENIS IN WAARSKUWINGS GEMIK TEEN BYVOORBEELD, VRYMESSELARY?
In wese glo ek mense verstaan die werking van 'n geheime organisasie soos Vrymesselary en hulle simbole, nie altyd en heeltemal korrek nie. Die simbole wat Vrymesselary op gebou is en wat baie van ons in ons daaglikse wandel mee te doen kry, kan in wese niks aan mens doen nie. Gewone mense wat buite die verstaan van hierdie simbole leef, word nie werklik deur die simbole self gekortwiek of ge-affekteer nie. Daardie simbole het uit en uit te make met Vrymesselaars self en is die wyse waarop tussen hulle gekommunikeer word, om hul sinistere doelstellings te bereik. Vrymesselaars leer hierdie simboliek as basis en vertrekpunt van hul organisasie, deur op allegoriese wyse 'n al dieper en dieper boodskap te lees soos wat hulle in die grade vorder.
Hierdie simbole is nodig, sodat hulle doelgerig hul missie kan voleindig en deur dit orals aan te bring en alles daarmee te verbind, word Vrymesselaars soort van "ingespuit" met die nodige selfvertroue, wanneer hulle prakties sien, hoe in beheer hulle werklik is. As jyself 'n Vrymesselaar is, sal dit geweldig baie beteken vir jou eie selfvertroue, jou posisie in die samelewing, jou ego en jou motivering, om te sien hoe "goed" en "belangrik" jyself in werklikheid is, deur aan so uitgelese groepie of groep te kan behoort, omdat jy bewus is van die geheimenisse wat gewone pleps salig onbewus van is. Jy kan boodskappe lees en simboliek verstaan, wat jou 'n "Verligte" uitkyk op die lewe bied.
Geen mens kan Satan se doelstellings uitvoer, as daar nie die nodige selfvertroue en manipulering is, om dit te doen nie. Wat beter, as om aan mense te wys, "hoe in beheer" hulle is en "hoeveel mag" ek het nie? Mens moet miskien na die sielkunde wat hierin vasgevang is kyk. Kom ons neem aan jyself werk vir die Coca Cola Maatskappy en jy moet bemagtig word vir 'n bepaalde advertensie-veldtog (onthou net, jy moet op die breë pad wees om in hierdie hipotese te pas). Die blote feit dat daar die nodige befondsing is en jy heel moontlik jou onaantasbare posisie sal besef, gemeet teenoor die kompetisie waarin jy jouself bevind, sal maak dat die nodige motivering en ook selfvertroue gewek kan word, wat in minder gunstige toestande of in minder bedeelde koeldrank maatskappye, tien teen een afwesig sou wees.
Satan ken die mens se swakheid en in 9 uit 10 gevalle sou so individu, feitlik genadeloos raak teenoor die oposisie, net omdat hullself in 'n belangrike hoedanigheid die Coca Cola Maatskappy kan verteenwoordig. Die korporatiewe wêreld word gedryf deur ego's en het dit eintlik 'n baie integriteitlose omgewing gemaak, waar geen genade gevind word nie. Gee alle mag aan die mens en boosheid gedy, is satan se "slogun". Vrymesselary gedy hierin en doen dit net op 'n veel meer manipulerende en gesagvolle wyse as wat 'n Maatskappy soos Coca Cola opsigself sou doen. Die rede is eenvoudig, Vrymesselary se simboliek is 'n miljoen keer omvattender, as die simboliek in die Coca Cola handelsmerk. Ons weet almal hoe effektief hierdie handelsmerk is, wat by vêrre gereken word as die mees bekende handelsmerk op planeet aarde. Ons staan elkeen ten minste 9 uit 10 van ons, redelik gereeld met 'n Coca Cola bottel in ons hand. Tog beïnvloed dit ons nie persoonlik nie, behalwe dat ons die Coke drink en dit koop en derhalwe ondersteuning bied aan die Maatskappy. Ons word geensins deur die simboliek in die Coca Cola embleem gedemoniseer nie en net so word niemand wat Vrymesselaar simboliek ervaar op een of welke wyse in sy of haar lewe, daardeur gedemoniseer nie.
Die Voortrekker Monument demoniseer ook niemand wat hul daaraan verbind nie en behoort ook nie, want vir elkeen kan daar wat dit so verkies, 'n edel saak in verskuil lê. Dit is maar net nodig om aan mense te wys, dat daar wel meriete daarin is, om te verstaan hoe Vrymesselary werk en die volgende hipotese kan dit miskien verduidelik.
Gestel 'n Vrymesselaar in die parlement, sien hoe in beheer sy eie organisasie is, deurdat byvoorbeeld deur hom gesien word, die hele Voortrekker Monument is een enorme simbool daarvan, dan sal dit so Vrymesselaar kan dryf, om sy eie mense maklik tweede viool te laat speel teenoor sy eie onaantasbare posisie. Hy sien uiteraard ook hoeveel mede-vrymesselaars saam met hom in die parlement sit en wat wêreldwyd hom ondersteun. Die satan weet dat die mens 'n "sucker" is wanneer dit by geld en mag kom en dit is bloot waaroor die simboliek in Vrymesselary handel, sodat almal wat behoort daaraan, hul wellustige ingebore drang na mag, kan uitleef in hul eie bose, naïwe en selfsugtige handelinge. Niemand hoef noodwendig 'n spesifieke plan te hê, as jy weens hierdie beginsel, suiwer in satan se hande val en alles presies in die "mindset" doen, wat nodig is om boos te wees nie. Baie mense doen veel boser en smetlike dinge, as wat hul werklik besef. Vrymesselaars is weens die aard van hierdie organisasie, bloot pionne, wat rondgeskuif word, omdat hulle gesindheid die skaakbord pas.
Abraham Lincoln het iets gesê wat baie waar is en dit is presies wat mens oor die algemeen sien. Daar is net 3 soorte mense, daar is 'n klein groepie wat dinge beheer en laat gebeur. Dan is daar 'n 2de groep mense wat sien, dat dit 'n klein groepie is wat alles beheer en dinge laat gebeur, maar self nie noodwendig iets daaraan kan doen nie, behalwe om dit te observeer. Die 3de en laaste groep is die groot massa mense wat niks agterkom nie.
Feb 22nd 2009, 06:27 PM
Ek wil op 'n manier by Ferdi aansluit maar ook ander aspekte van die okkulte toelig.
Daar is ook bepaalde vlakke van betrokkenheid by okkulte. Selfs in die relatiewe hoër vlakke van vrymesselary of ander okkultiese organisasies, "weet" applikante / lede nie al die "dieper betekenisse / krag" van simbole nie, en "ontgin" hulle as't ware nie die "diepere betekenisse / krag" daarvan nie.
Dit is inderdaad so dat okkultiese simbole geen inherente krag dra nie, maar dat bepaalde krag daaraan toegeken word. 'n Eenvoudige voorbeeld is bygelowigheid. Vir mense wat nie bygelowig is nie is dit niks om bv. onder deur 'n leer te loop nie, maar vir bygelowige mense kan dit hulle geweldig affekteer. Hulle kan paranoïes raak daaroor.
Een van die bene van Joodse Kabbalah, is "praktiese kabbalah." Dit het te doen met die "toepassing" of "implimentering" van simbole. Simbole kan dan gebruik word in "spells, " "voodoo", inkantasies, nekromansie, ens. Simbole vir diesulkes kan dan demoniese dimensies bereik, nie omdat die simbole inherent daardie magiese krag het nie, maar omdat die simbole as mediums dien om die demoniese wêreld in die lewe te roep, en omdat demoniese aktiwiteit as't ware verbind word met simbole.
Indien Sataniste bv. 'n heksagram gaan trek het by 'n plek van aanbidding en bepaalde "spells" en "inkantasies" daarop geplaas het, kan dit weerstand bied in die geestelike realm as Christene bv. daar gaan aanbid. Maar die aanval is nie van die simbool op sigself nie, maar die demoniese bindinge / aktiwiteit daaraan verbonde. Christene moet as hulle bewus is van teenstand vanuit die demoniese realm of daar nou eksplisiet simbole by betrokke is of nie, in die naam van Jesus Christus sodanige aanvalle afsny en weerstaan, op grond van Christus se soenverdienste, die Woord, en die feit dat Hy wat in ons is, groter is as hy wat in die wêreld is.
Simbole is in elk geval oral om ons, ons kan nie daarvan ontsnap nie. En ons moet bewus wees van die manier hoe dit in okkulte (veral die hoër vlakke daarvan) aangewend word en permanent onder die beskerming van Christus bly, want ons is in 'n stryd nie teen vlees en bloed nie.
Die grootste spektrum van okkulte is egter nie so eksplisiet en so "evil" soos bv. by Sataniste nie. Dikwels heg bepaalde organisasies of maatskappye ook 'n bepaalde waarde aan hulle simbole wat dalk nie so onskuldig is nie, en het dit ook as oogmerk om okkultiese simbole as't ware "alledaags" te maak, sodat wanneer okkulte tot op demoniese vlak gaan, mense al gekondisioneer is om dit te aanvaar en nie te besef dit is 'n aanval van die Satan nie.
So, dit gaan oor versigtigheid en ingeligtheid. Versigtigheid het niemand nog skade gedoen nie.
Jul 23rd 2009, 01:25 PM
Het vandag iets op RSG gehoor. Plaas dit maar hier aangesien ek iets hier lees oor die okkulte. Sony gaan Michael Jackson se nuwe CD/DVD vrystel, nie wanneer nie,.....op Haloween! En miljoene treur verder......:eek:
Nov 1st 2010, 02:53 PM
Hier is 'n interessante artikel van Flip Swanepoel...
Voortrekkermonument of Vrymesselaars tempel?
Is die Voortrekkermonument ‘n struktuur wat uitsluitlik die geskiedenis van die Voortrekkers uitbeeld, is dit ‘n Vrymesselaars tempel, of is dit albei?
Die rede waarom hierdie vraag gevra word is omdat daar al vir baie jare vrae gevra word oor die werklike doel en betekenis van die Voortrekkermonument.
Volgens ‘n Verklarende Afrikaanse Woordeboek (VAWB) is ‘n monument ‘n gedenkteken; ‘n herinnering wat iets moois laat voortlewe; terwyl ‘n tempel ‘n mooi en groot gebedehuis, - ‘n kerk, - ‘n gebou vir godsdiensaanbidding, - ‘n heiligdom, is.
Die rede waarom in bogenoemde vraag onderskeidelik na ‘n monument en ‘n tempel verwys word, is omdat dit die debat die beste aanspreek.
Binne geskiedkundige en kulturele verband is die Voortrekkermonument verseker ‘n indrukwekkende gebou wat die verbeelding van menige Afrikaner vir al byna sestig jaar aangryp.
Dit beeld die geskiedenis van die totstandkoming van ‘n besondere volk uit – nl. die Geloftevolk. Daardie volk staan ook as die Boervolk bekend, en is binne die breë verband deel van die Afrikanervolk – sien: Wie is die Afrikaner? Die Afrikaner 16-22 Jan. 2009.
Die Doel? As die doel van dié monument ‘n sekere greep van die geskiedenis van die Geloftevolk moes uitbeeld, slaag dit verseker daarin, en is dit aan te beveel dat die Afrikanerjeug hierdie monument sal besoek omdat hierdie geskiedenis op skoolvlak verswyg word. Hierdie monument laat ‘n blywende indruk op mens, en jy word diep onder die besef van jou herkoms gebring, asook die offers wat dit geverg is om van Suid Afrika die modelstaat van Afrika te maak.
Ek weet nie vir hoe lank hierdie land nog ‘n modelstaat sal wees nie, aangesien die huidige regering se Heropbou en Ontwikkelings Program (HOP) in effek daarop neerkom dat die modelstaat eers afgebreek moet word alvorens die modelstat opgebou kan word. Iets waarmee die huidige regering egter nie rekening gehou het nie is dat die Boere met klip en sement gebou het en nie met grond en stront nie.
Deur die Voortrekkermonument te besoek sal die jeug kennis maak met ‘n uiters belangrike deel van hul geskiedenis wat van hul weerhou word. Die rede waarom dit weerhou word is omdat die Voortrekkergeskiedenis getuig van ‘n Skrifgefundeerde ordelike beskawing – iets wat vir die Afrika inboorling en die blanke liberaliste onbegryplik en onaanvaarbaar is. (Liberaliste soos Jean Jacques Rousseau – Franse revolusionaris en vader van die sataniese spreuk: Vryheid, gelykheid en broederskap.)
Om terug te kom by die vraag of dié monument slegs die geskiedenis van die Voortrekkers uitbeeld, is dit nodig dat mens die aantuigings wat teenoor dié struktuur gemaak word, sal ondersoek.
Volgens Johan Gouws (Stryd om die Waarheid bl.486 en Nerija bl.777) was die Voortrekker leier Piet Retief, asook Gerhard Moerdyk (Argitek van die Voortrekker monument) albei Vrymesselaars. Volgens Sydney Gasson, voormalige hoof van die Vrymesselary in Suid Afrika, sal die Afrikaners verbaas staan oor die aantal Afrikaners wat wel tot die Vrymesselary behoort het – sien Die Volksblad van 24 Januarie 1990 .
Die rede waarom daar ‘n bekommernis by baie Volksgenote bestaan m.b.t. die betrokkenheid van Vrymesselaars by die Voortrekkermonument, is omdat die Vrymesselary ‘n okultiese godsdiens beoefen. Vir die Vrymesselaars in die laer grade mag dit miskien nie so lyk nie, maar hulle wat geskool is in die diepste geheimenisse, dra deeglik kennis daarvan.
G’n wonder dat meeste Gereformeerde kerke standpunt inneem teen die Vrymesselary nie.
Volgens besluit nr. 1 van die Algemene Kerkvergadering van 2004 van die Nederduitse Hervorm Kerk van Afrika, word lidmaatskap van die Vrymesselary vir lidmate en ampsdraers afgekeur. Die kerk wys haar belydende lidmate op die gevare daarvan en sal met Vrymesselaar lidmate handel ingevolge maatreels van die kerklike opsig en tug.
Die Nederduitse Gereformeerde Kerk het tydens die Sinodale sitting van 1962 ‘n soortgelyke standpunt ingeneem as dié van die Hertvormde Kerk hierbo aangehaal.
Wat is daar aan die Monument wat dit aan die Vrymesselary koppel? Hoe weet mens dat hul hul invloed daar laat geld? Wat behels hul godsdiens? ens.
Met die intrapslag loop jy reeds in die eerste teken vas. Dit is nie ooglopend nie, maar die vraag kom by jou op waarom die beeldgroep reg voor die Monument waarin ‘n vrou en twee kinders uitgebeeld word, elk met hul voete in ‘n ongewone en ongemaklike posisie staan. Die punt van die linkervoet van elk van die drie figure is met 90 grade of meer uitgeswaai.
Dit herinner onderskeidelik aan die reghoekige sye van ‘n winkelhaak. Die winkelhaak en passer is die twee basiese uitkenningstekens van die Vrymesselary. Dit kom veral op hul grafstene voor; hul losies word ook daaraan uitgeken en baie van hulle vertoon dit op ‘n ring.
Die Skrif waarsku mens egter teen praktyke waarin mense met hul hande, voete en oë tekens gee. Hiermee dit wat in die 1933 vertaling van die Bybel staan:
‘n Deugniet, ‘n kwaaddoener is hy wat met ‘n valse mond rondloop, wat met sy oë knip, met sy voete beduie, met sy vingers tekens gee; in wie se hart valse streke is, wat altyd onheil bewerk en tweedrag saai.
Volgens verskeie bronne waarin sketse van Vrymesselaar rituele voorkom, staan die persoon met sy voete in die vorm van ‘n winkelhaak. Op bl.63 van Tex Marrs se boek Codex Magicia is ‘n plakaat van Amerika se eerste president nl. George Washington, waarop hy uitgebeeld word as ‘n Vrymesselaar, voorskootjie en al. Op dié illustrasie staan hy met sy voete op dieselfde wyse as figure van die Moeder-en kinderbeeld voor die Monument. Op bladsye 74 en 123 van Richardson’s Monitor of Free-masonry is sketse van Vrymesselaars tydens inwydings rituele wat met hul voete in die vorm van ‘n winkelhaak of hoofletter L staan. Tydens dié rituele plaas die kandidaat sy regterhand onder sy baadjie se voorpand terwyl sy arm ‘n 90 grade hoek vorm.
Tydens die inwyding seremonie van die 13de graad in die Skotse Ritus leer die kandidaat die naam van die god wat hul aanbid. Hierdie naam is saamgestel uit onderskeidelik die name van die Skepper van hemel en aarde wat Jahweh is (vra maar u dominee of dit so is), die naam van die songod wat Baäl is en die naam van die Egiptiese songod nl. Orisis wat in die stad On sy oorsprong het. Die naam van die god van die Vrymesselaar is Jah-Baäl-On, en word as Jah-buhl-un uitgespreek. Hierdie drie-eenheid van die Vrymesselary word as plaasvervanger vir die Vader, Seun en Gees van die Skrifte (Bybel) gestel.
Nou vra mens jouself die vraag af waarom die beeldhouer van die Moeder- en kinderbeeld nl. Anton van Wouw, dit goedgedink het om die figure se voete dieselfde te plaas as dié van die Vrymesselaar tydens verskeie inwydings seremonies. Was Van Wouw dan ook ‘n Vrymesselaar? Die verdagte plasing van die voete is verseker nie toevallig nie, lees net verder.
Die tweede simbool wat na vore kom met die intrapslag is die sluitsteen bokant die Vrou-en kinderbeeld. Dit is wigvormig en dui volgens Vrymesselaar simboliek op Baäl Berith. Dit staan ook as die Lewis steen bekend en verwys ook na die afgod genaamd Tamus. Die Vrymesselaar argitek nl. Gerhard Moerdyk het dit seker nie toevallig so ontwerp nie.
Nov 2nd 2010, 05:57 AM
Beroemde Suid-Afrikaanse Vrymesselaars sluit ondermeer die volgende in:
Jacob de Mist, Ds. Dawid Faute, Sir John Andries Truter, Charles D. Bell, Francois Duminy, Lord John de Villiers, Louis Thilbault, Generaal Louis Botha, Anton Anreith, Generaal Piet Cronje, J.N. Neetling, Komdt-Gen P.J.J Joubert, Sir Andries Stockenstorm, Gen Ben Viljoen, Edele Michiel van Breda, C.J. Langenhoven, Sir Christoffel Brand, Gustav Preller, Sir George Grey, Sir Henry Juta, Jan Hendrik Hofmeyer, Conrad C. Silherbauer, Sir Thomas Maclear, Sir Ernest Oppenheimer, Joseph S. De Lima, Harry Oppenheimer, Arnoldus Pannevis, Morris Alexander, Louis Henri Meurant, Maj. Sir David Baird, Sir John Buchanan, Pres. Marthinus W. Pretorius, Pres. Jan Hendricus Brand, Pres. F.W. Reitz, Pres. F.T. Burgers, Cecil John Rhodes, William P. Schreiner, Kol. Colin Graham Botha and Johnny Ralph – uitstaande manne wat almal bygedra het tot die vorming van ons land se geskied - http://www.freemason.org.za/Vertel%20my%20van.htm
wat klaarblyklik deel was van die organisasie.
Huldig dié twee skilders vanjaar
Dwarsoor die ganse musiekwêreld word die 250ste verjaardag van Wolfgang Amadeus Mozart vanjaar gevier. In die proses word hulde gebring aan ’n geniale musikant wat net 35 jaar oud geword het, maar tog ’n kosbare musiekskat nagelaat het.
Wat opvallend is in dié wêreldwye herdenking van die genie se verjaardag is dat sy kulturele nalatenskap opnuut bewonder word. Die feit dat hy polities in meer as een botsing met die heersers van sy tyd was of sy lidmaatskap van die Vrymesselaars word geïgnoreer.
Pretoria kan selfs met ’n groot hap patriotisme nie aanspraak maak op ’n musikant wat in dieselfde asem as Mozart genoem kan word nie. Die stad het egter deur die jare huisvesting gebied aan ’n groot aantal kuns-tenaars wat elk op eie wyse Suid-Afrika op kultuurgebied veel ryker agtergelaat het.
Daar was mense soos die steeds onderskatte Pieter Wenning, die oorlogskunstenaar Erich Mayer, die meester Frans Oerder, en later Henk Pierneef, Walter Battiss en Bettie Celliers Barnard. As jy lus het om stoute skoene aan te trek, kan jy die Boere-Rodin, Anton van Wouw, ook by die lysie voeg.
Nov 2nd 2010, 06:19 AM
Vaderland Ferdi ,jou artikel gee my sommer sulke koue rillings !
As mens natuurlik "die ou mense" menende ons ouers en hulle ouers goed boos wil hê dan vertel jy vir hulle van hierdie dinge. Het jy perdalks 'n skakel na die artikel toe ?
Hiermee 'n ander skakel wat ook bietjie lig werp op die onderwerp.
The architects of Egyptian civilization are considered famous for their monuments. Moerdijk himself was an outspoken Afrocentrist architect, (though with a focus on Ancient Egypt, rather than black Africa). At the inauguration of the Voortrekker Monument, Moerdijk mentioned Africa's greatness as imparted by ancient Egyptian constructions.
Before his Voortrekker Monument design was accepted, Moerdijk and Anton van Wouw had been working in alliance for many years on their "dream castle" project: a modern African-Egytian Voortrekker Temple in South-Africa. Van Wouw and Frans Soff had earlier employed the Egyptian obelisk, a petrified ray of the African Aten, as central motif for the National Women's Monument in Bloemfontein, South Africa. The National Women's Monument was likewise inaugurated on the Day of the Vow, 16 December 1913.
Whilst finalising the design of the Voortrekker Monument in 1936, Moerdijk went on a research sojourn to Egypt. There he visited the Karnak Temple Complex at Luxor (ancient Thebes, city of Amen), where an African Renaissance flourished under Pharaoh Amenhotep IV, the husband of Nefertiti. The open air temples of Amenhotep IV to the Aten incorporated the Heliopolitan tradition of employing sun rays in architecture, including realistic Amarna wall reliefs illuminated by the sunlight. Moerdijk also paid a visit to the Cairo Museum, where he would have read the Great Hymn to the Aten, some verses of which remind of Psalm 104. His wife Sylva related that Moerdijk was intimately acqainted with ancient Egyptian architecture, and architecturally strongly influenced by his visit to Egypt.
Nov 2nd 2010, 07:14 AM
Ek merk op dat Johnny se lys hier bo ook oudpresident F.W. Reitz se naam insluit. Hy het opdrag gegee om die vrouemonument op te rig. Dit is dan glad nie so vreemd dat die monument 'n obelisk (http://en.wikipedia.org/wiki/Obelisk) insluit nie.
Sy toespraak (as ek reg onthou was dit net voorgelees) by die onthulling het gesê dat 'n monument daar gestel is "wat aan niemand aanstoot sou gee nie", menende nou Boer of Brit. Snaaks, dit gee my geweldig aanstoot elke keer as ek daar verby ry...
Nov 2nd 2010, 08:22 AM
Die artikel was in een van 2009 se uitgawes van Die Afrikaner, as ek die jaar reg het, maar ek glo so. Ek het slegs ongeveer 'n derde van die volledige artikel geplaas, hier is die skakel, Voortrekkermonument = Vrymesselaarstempel? (http://www.boerevryheid.co.za/forums/showthread.php?17003-Voortrekkermonument-Vrymesselaars-tempel&highlight=voortrekker+monument)
Nov 2nd 2010, 09:59 AM
Sjoe, dit maak mens wonder... Die Freemasons maak dit tog so mooi lyk, maar dit is snaaks dat hulle so lekker agter die gesneede beelde aanhits...